laion/Wikipedia-Exotic huggingface dataset:
ჩიკაგო

ჩიკაგო (აგრეთვე ცნობილი როგორც „მეორე ქალაქი“ ან „ქარის ქალაქი“, პოტავატომის ტომის ინდიელები, რომლებიც ამ ადგილას სახლობდნენ თეთრკანიანი ახალმოსახლეების გამოჩენამდე ამ ადგილას „ჩეეკაგუ“-ს უწოდებდნენ) — მოსახლეობით მესამე უდიდესი ქალაქი აშშ-ში ნიუ-იორკისა და ლოს-ანჟელესის შემდეგ. ჩიკაგო მდებარეობს შუა-დასავლეთის შტატ ილინოისში მიჩიგანის ტბის სამხრეთ-დასავლეთ სანაპიროს გასწვრივ. გარეუბნებსა და გარშემო მდებარე ქაუნთების ჩათვლით ჩიკაგოლენდის დიდი მეტროპოლია 10 მილიონამდე მოსახლეს ითვლის. 1833 წელს დაფუძნებული მცირე სასაზღვრო დასახლება ოლდ-ნორზვესტიდან ქალაქი გაიზარდა და განვითარდა მსოფლიოს ერთ-ერთ წამყვან მეტროპოლიად და დღეს ჩიკაგო მსოფლიოს „ალფა“ (ყველაზე გავლენიანი) ქალაქების ათეულშია. ჩიკაგო იყო ადგილი, სადაც მსოფლიოში პირველი ცათამბჯენი აშენდა და დღეისთვის იგი შუადასავლეთის ფინანსური, სატრანსპორტო და კულტურული დედაქალაქია. ქალაქი ასევე ცნობილია მისი ეთნიკური მრავალფეროვნებით. ჩიკაგოს ცათამბჯენები, ადგილობრივი სამზარეულო, პოლიტიკური ტრადიციები და სპორტული გუნდები მისი ყველაზე ცნობილი სიმბოლოებია. ქართული საბჭოთა ენციკლოპედია, ტ. 11, თბ., 1987. — გვ. 118.
Rockstar North

Rockstar North Ltd. (ყოფილი DMA Design Ltd.) — ვიდეო თამაშების შემქმნელი კომპანია, რომელიც დაარსდა ედინბურგში, შოტლანდია. 1999 წლის სექტემბრიდან იგი Rockstar Games-ის ფილიალია, რომელსაც Take-Two Interactive ფლობს. კომპანია არის Grand Theft Auto-ს სერიის ძირითადი მწარმოებელი. Rockstar-ის სხვა სტუდიებთან მას წვლილი აქვს შეტანილი Red Dead Redemption-სა და Max Payne 3-ის შემუშავებაში. ოფიციალური საიტი Rockstar North Limited საიტზე MobyGames DMA-ს ისტორია ↑ DMA Design becomes Rockstar Studios. Psxextreme.com (19 მარტი, 2002). დაარქივებულია ორიგინალიდან — 2015-11-04. ციტირების თარიღი: 30 ოქტომბერი, 2013.. ↑ French, Michael. (4 ოქტომბერი, 2013) Inside Rockstar North – Part 2: The Studio. დაარქივებულია ორიგინალიდან — 2015-11-04. ციტირების თარიღი: 4 ივნისი, 2014. ↑ Sam Kennedy. (29 სექტემბერი, 1999) Take-Two Acquires DMA Design - GameSpot.com. Uk.gamespot.com. დაარქივებულია ორიგინალიდან — 1 ოქტომბერი 2013. ციტირების თარიღი: 25 September 2013.
Rockstar Leeds

Rockstar Leeds (ყოფილი Möbius Entertainment Ltd) — ბრიტანული ვიდეო თამაშების შემქმნელი კომპანია დაარსებული 2004 წლის 7 აპრილს ქალაქ ლიდზში, ვესტ-იორკშირი, რომელიც 2004 წლიდან მოყოლებული არის ნაწილი მრავალეროვნული კომპანია Rockstar Games-ისა, რომელსაც ფლობს Take-Two Interactive. მის შექმნილ თამაშებს შორის არის Grand Theft Auto V, Red Dead Redemption, Max Payne და L.A. Noire. ოფიციალური საიტი ↑ , https://www.youtube.com/watch?v=bAff_4s9Fsg&t=746. წაკითხვის თარიღი: 1 ოქტომბერი, 2015 ↑ , https://www.youtube.com/watch?v=1JsdcGKnLYg&t=935. წაკითხვის თარიღი: 1 ოქტომბერი, 2015 ↑ Max Payne (Game Boy Advance). ციტირების თარიღი: 1 ოქტომბერი, 2015. ↑ Phillips, Tom. Rockstar announces LA Noire for PC. Eurogamer.
Rockstar Toronto

Rockstar Toronto (ოფიციალურად Rockstar Canada) — ვიდეო თამაშების მწარმოებელი კომპანია.
საბალი

საბალი (Sabal) — მცენარეთა გვარი პალმების ოჯახისა. 25-მდე სახეობა გავრცელებულია აშშ-ის სამხრეთ-აღმოსავლეთში (ვირჯინია, ფლორიდა), კარიბის ზღვის კუნძულებზე, ცენტრალურ და სამხრეთ ამერიკაში (კოლუმბია, ვენესუელა). მათი ღეროს სიგრძე 30 მ აღწევს (ზოგიერთ სახეობას ძალიან დაბალი ღერო აქვს). იზღდება ნოტიო ქვიშიან და მლაშობ ნიადაგებზე მდინარეთა და წყალსატევების ნაპირზე, ზღვის სანაპიროზე. მაღალტანიანი სახეობების მერქანს იყენებენ სამშენებლო მასალად, ფოთლის ბოჭკოს — უხეში ქსოვილებისა და ჭილობების დასამზადებლად. ნორჩ ფოთლებს ბოსტნეულად ხმარობენ. საბალის ზოგი სახეობა (Sabal palmetto, Sabal minor ანუ Sabal adansonii) მოჰყავთ ყირიმსა და კავკასიის შავი ზღვის სანაპიროზე. ქართული საბჭოთა ენციკლოპედია, ტ. 8, თბ., 1984. — გვ. 544.
გაბრიელ ოჩოპენტრეს ძე

გაბრიელ ოჩოპენტრეს ძე — X საუკუნის II ნახევრის ქართველი სამხედრო მოღვაწე, დავით III დიდის (კურაპალატის) სარდალი. მეთაურობდა 998 წელს ტაოს ასაოხრებლად წამოსულ ადარბადაგანის ამირა მამლანისა და სხვა ამირების შეერთებული ლაშქრის წინააღმდეგ გაგზავნილ ტაოელთა მხედრობას. მოხსენიებული ჰყავს XI საუკუნის სომეხ ისტორიკოს ასოლიკს. ქართული საბჭოთა ენციკლოპედია, ტ. 2, თბ., 1977. — გვ. 608.
Rockstar Vienna

Rockstar Vienna (ყოფილი neo Software Produktions GmbH) იყო Rockstar Games-ის ვიდეო თამაშების შემქმნელი შვილობილი კომპანია, რომელიც დაარსდა 1993 წლის 4 იანვარს ვენაში, ავსტრია. 2005 წლის მონაცემით, კომპანიაში მუშაობდა 100 თანამშრომელი. 2006 წლის 11 მაისს Rockstar Vienna-მ შეწყვიტა არსებობა. Whale's Voyage (1993) Amiga, CD32 (Flair Software-თან ერთად) The Clue! (1994) Amiga, CD32 Whale's Voyage II (1995) Amiga Cedric and the Lost Sceptre (1995) Amiga, CD32 (Alcatraz Austria-თან ერთად) Fightin' Spirit (1996) Amiga, CD32 (Lightshock Software-თან ერთად) Black Viper (1996) Amiga, CD32 (Lightshock Software-თან ერთად) Spherical Worlds (1996) Amiga, CD32 (4matted-თან ერთად) Alien Nations (1999) PC (JoWooD Entertainment-თან ერთად) The Sting! (2001) PC (JoWooD Entertainment-თან ერთად) Max Payne (2001) (Xbox) (Remedy Entertainment-თან ერთად) Max Payne 2: The Fall of Max Payne (2003) (Xbox, PS2) (Remedy Entertainment-თან ერთად.) Grand Theft Auto III (2003) (Xbox) (Rockstar North-თან ერთად) Grand Theft Auto: Vice City (2003) (Xbox) (with Rockstar North) Manhunt 2 (2004-2006) (PS2, Xbox) (Rockstar North, Rockstar London, Rockstar Leedsსა და Rockstar Toronto-თან ერთად) Rockstar Vienna საიტზე MobyGames. ↑ Rap Sheet - Rockstar Vienna. MobyGames. დაარქივებულია ორიგინალიდან — 22 ოქტომბერი 2013. ციტირების თარიღი: 23 May 2006.
საბაჟო (მრავალმნიშვნელოვანი)

საბაჟო შეიძლება აღნიშნავდეს: საბაჟო — სახელმწიფო დაწესებულება საბაჟო — სოფელი ხობის მუნიციპალიტეტში
Grand Theft Auto (ვიდეო თამაში)

Grand Theft Auto — პირველი თამაში Grand Theft Auto-ს სერიებიდან. შექმნილია DMA Design-ის მიერ. გამოცემულია BMG Interactive-ს მიერ. პირველად გამოვიდა ევროპასა და ჩრდილოეთ ამერიკაში, 1997 წლის ოქტომბერში, MS-DOS-ის და Microsoft Windows-ის სისტემებისთვის. 1997 წლის 14 დეკემბერს იგი გამოვიდა ევროპაში, ხოლო 1998 წლის 30 ივნისს - ჩრდილოეთ ამერიკაში, PlayStation-ისთვის. ეს არის Grand Theft Auto-ს სერიის რიგით პირველი ნაწილი. სიუჟეტი აღწერს რამდენიმე დამნაშავის აშშ-ის სამ გამოგონილ ქალაქში ცხოვრებას. ისინი ძარცვავენ ბანკებს, კლავენ ადამიანებს და სხვა დანაშაულებს ჩადიან. თავდაპირველად თამაშის სახელწოდება უნდა ყოფილიყო Race'n'Chase. პროექტი წარმოებასთან დაკავშირებული პრობლემების გამო დახურვის პირას იყო. თამაშის გაგრძელება, Grand Theft Auto 2, 1999 წლის ოქტომბერში გამოვიდა. ოფიციალური საიტი ↑ Wallis, Alistair. (21 December 2006) Playing Catch Up: GTA/Lemmings' Dave Jones. Gamasutra. ციტირების თარიღი: 25 August 2013. ↑ DuPz0r. Original GTA almost scrapped. iGrandTheftAuto (1 February 2011). ციტირების თარიღი: 25 August 2013.
ბენდერ-აბასი

ბენდერ-აბასი (ასევე ბანდარ-აბასი)(სპარს. بندرعباس) — საპორტო ქალაქი სამხრეთ ირანში, სპარსეთის ყურესთან. არის ჰორმაზაგანის ოსტანის ადმინისტრაციული ცენტრი. 2005 წლის მონაცემებით ქალაქის მოსახლეობა შეადგენს 352 000-მდე კაცს. ↑ ბანდარ-აბასი, მსოფლიო ატლასი, ბაკურ სულაკაურის გამომცემლობა, 2002.
ოჰაიოს ოლქი

ოჰაიოს ოლქი (ხშირად მოიხსენიება როგორ ოჰაიოს ტერიტორია) — ამ სახელით XVIII საუკუნეში მოიხსენიებოდა ტერიტორია რომელიც მოქცეულია აპალაჩის მთების დასავლეთით, მდინარე ოჰაიოს ზეგანზე, ტბა ერის სამხრეთით. ეს რეგიონი ფარავდა დღევანდელ ოჰაიოს, ინდიანას აღმოსავლეთ და პენსილვანიის დასავლეთ ნაწილს, ასევე დასავლეთ ვირჯინიის სამხრეთ დასავლეთს.
ართური

მეფე ართური (King Arthur) — ლეგენდარული ბრიტანელი წინამძღვარი, რომელიც შუა საუკუნეების ისტორიების მიხედვით, უძღვებოდა ბრიტანეთის დაცვას საქსონელი დამპყრობლებისგან, ადრეულ მეექვსე საუკუნეში. ართურის ისტორიების ძირითადი ნაწილი ფოლკლორის და ლიტერატურის შექმნილია, ხოლო მისი არსებობის რეალობა დღესაც დავის საგანია ისტორიკოსებისათვის. სხვადასხვა ისტორიული წყარობიდან მხოლოდ მწირი მასალის მოძიებაა შესაძლებელი. ლეგენდები ართურის შესახებ სხვადასხვანაირადაა აღწერილი სხვადასხვა ტექსტებში. არ არსებობს ერთიანი კანონიკური ვარიანტი. თუმცა უმეტესი ფაქტები აღებულია ისტორიის გოლფრიდისეული ვარიანტიდან. გოლფრიდი აღწერს ართურს, როგორც ბრიტანეთის მეფეს, რომელმაც დაამარცხა საქსონი დამპყრობლები და შექმნა იმპერია, რომელიც მოიცავდა ბრიტანეთს, ირლანდიას, ისლანდიას, ნორვეგიას და გალებს. ასევე ცნობებს ართურის მამის პერგამონის, ჯადოქარ მერლინის, ხმალი ექსკალიბურის, ართურის დაბადების შესახებ ტინტაგელში, მისი გადამწყვეტი ბრძოლის მორდერერთან კამლანში და მის დასასრულს ავალონში. მეთორმეტე საუკუნის ფრანგმა მწერალმა კრეტიენ დე ტრუამ, დაამატა ლანსელოტისა და გრაალის თასის ისტორია. ამ ფრანგულ ისტორიაში ხშირად მთავარ მოქმედ პირად არა მეფე ართური, არამედ მრგვალი მაგიდის რაინდები იქცევიან. ართურის ლეგენდები იქმნებოდა შუა საუკუნეებში, თუმცა აღორძინება განიცადა მეცხრამეტე საუკუნეში, ხოლო ოცდამეერთე საუკუნეში უამრავი რეჟისორის შთაგონების წყაროდ იქცა. Halsall, Guy (2013). Worlds of Arthur: Facts & Fictions of the Dark Ages. Oxford, UK: Oxford University Press. ISBN 978-0-19-870084-5.  ვიკისაწყობში არის გვერდი თემაზე: მეფე ართური The Camelot Project, The University of Rochester The Heroic Age: A Journal of Early Medieval Northwestern Europe
ირანის მეჯლისი

ირანის მეჯლისი (სპარს. مجلس شورای ﺍﺳﻼﻣﯽ) – ირანის ისლამური რესპუბლიკის ერთპალატიანი პარლამენტი. შედგება 270 დეპუტატისაგან. ამჟამად მეჯლისის სპიკერია – ალი ლარიჯანი. 1980-1989: ალი აქბარ ჰაშემი რაფსანჯანი 1989-1992: მეჰდი ქარუბი 1992-2000: ალი აქბარ ნატეგ ნური 2000-2004: მეჰდი ქარუბი 2004-2008: გოლიამ–ალი ჰადად ადელი 2008 წლიდან: ალი ლარიჯანი მეჯლისი მეჯლისის ოფიციალური საიტი დაარქივებული 2007-12-07 საიტზე Wayback Machine.
რობერტ დინვიდი

რობერტ დინვიდი (დ. 1693 — გ. 27 ივლისი, 1770) — კოლონიალური ვირჯინიის გუბერნატორი 1751–1758 წლებში. დინვიდი იბრძოდა ოჰაიოს ოლქზე უფლებების მოსაპოვებლად, რომლის დასაკავებლადაც ასევე იღვწოდნენ ფრანგები. 1753 წელს დინვიდიმ შეიტყო რომ ფრანგებმა ტბა ერის მახლობლად ფორტი ააგეს. მან 8 კაციანი რაზმი გააგზავნა ფრანგებთან ულტიმატუმის გადასაცემად, დინვიდი ითხოვდა ფრანგების მხრიდან ტერიტორიის დატოვებას, რაზეც ფანგებმა უარი განაცხადეს, ამ ფაქტს მოყვა ფორტ ნესესითის მოვლენები. დინვიდის მოღვაწების პერიოდში მას მუდმივი უთანხმოება ჰქონდა ფინანსურ უწყებებთან. 1758 წელს ის გაიწვიეს ვირჯინიიდან და სიცოცხლის ბოლომდე ცხოვრობდა ინგლისში. Anderson, Fred (2001). Crucible of war: the Seven Years' War and the fate of empire in British North America, 1754-1766. New York: Vintage Books. ISBN 0-375-70636-4.  ენციკლოპედია „ვირჯინია“
მეფე არტური (მრავალმნიშვნელოვანი)

მეფე არტური, იყო ბრიტანეთის ლეგენდარული მეფე. მეფე არტური ასევე შეიძლება აღნიშნავდეს: მეფე არტური (ოპერა), 1691 წლის ოპერა. მეფე არტური (ფილმი), 2004 წლის ფილმი. მეფე არტური (ვიდეო თამაში), 2004 წელს გამოსული ვიდეო თამაში.
ფორტი ნესესითი

ფორტ ნესესითი (ფორტ ნესესისთის ეროვნული ბრძოლის ველი) მდებარეობს პენსილვანიაში ქალაქ ფარმინგტონის მახლობლად. ამ ადგილას გაიმართა ფრანგებისა და ინდიელების ომის პირველი ბრძოლა. პარკი დაარსებულია 1931 წლის კონგრესის აქტით, მისი ფართობია 4 კმ² (900 აკრი). აქ ჯორჯ ვაშინგტონის 400 კაციანი რაზმი შეებრძოლა ფრანგებს. ბრძოლა რომელიც ცნობილია დიდი მდელოების ბრძოლის სახელით გაიმართა 1754 წლის 3 ივლისს. ეს ბრძოლა არის ერთად ერთი რომელშიც ჯორჯ ვაშინგტონი დანებდა.
მეჯლისი

მეჯლისი (არაბ. مجلس მაჯლის — სხდომის ადგილი, საბჭო, პარლამენტი), ირანის პარლამენტის ერთ-ერთი პალატის სახელწოდება. ზოგჯერ თურქეთის პარლამენტს — დიდ ეროვნულ კრებასაც მეჯლისად იხსენიებენ. ირანის მეჯლისი (სპარს. مجلس شورای ﺍﺳﻼﻣﯽ) — ირანის ისლამური რესპუბლიკის ერთპალატიანი პარლამენტი. აზერბაიჯანის მილი მეჯლისი — (აზერ. Milli Məclis — ეროვნული კრება) — აზერბაიჯანის ერთპლატიანი პარლამენტი. სენატი ქართული საბჭოთა ენციკლოპედია, ტ. 6, თბ., 1983. — გვ. 655. ვიკისაწყობში არის გვერდი თემაზე: მეჯლისი Majlislaw.com დაარქივებული 2018-03-31 საიტზე Wayback Machine. Yahusain.com: Majlis
გაბრიელ მცირე

გაბრიელ მცირე (გ. 1802) — ქართველი საეკლესიო მოღვაწე, მწერალი და კალიგრაფი. ქართველი საეკლესიო მოღვაწე და მწერალი. საქართველოს მართლმადიდებელი სამოციქულო ეკლესიის წმინდანი, ხსენების დღე ახალი სტილით 30 მარტი (17 მარტი). ბერად იყო დავითგარეჯის იოანე ნათლისმცემლის მონასტერში, სადაც 30 წელი გაატარა. მოთარეშე ლეკებმა თავი მოჰკვეთეს. დასაფლავებულია იმავე მონასტერში. ღირსი გაბრიელ მცირე თბილისელი იყო და თავს კერვით ირჩენდა. მაღალი სულიერებითა და პატიოსნებით გამორჩეული კაცისათვის ძნელი იყო ქალაქის მშფოთვარე ცხოვრება. ერთ დღეს მან ყველაფერი დატოვა, წავიდა დავით-გარეჯში, ნათისმცმლის უდაბნოში და ბერად აღიკვეცა. მონასტერში ღირსმა მამამ მწიგნობრულ საქმიანობას მიჰყო ხელი, მისმა სამწერლო მოღვაწეობამ სათანადო კვალი დააჩნია ქართულ სასულიერო მწერლობას. მან შეადგინა რამდენიმე ლიტურგიკულ-ზნეობრივი ხასიათის კრებული, გადმოკეთებული ცნობილ თეოლოგთა თხზულებიდან, შექმნა ორიგინალური სასულიერო თხზულებანიც, მათ შორის: 1) მღდველმთავრისა ლიტურღიისა განმარტებაჲ სახისმეტყუელებითი, ვითარებად ყოველსავე მღვდელმოქმედებასა მისსა საიდუმლოებით ძალი უპყრიეს; 2) მეექვსე მსოფლიო კრების სჯულის კანონისათვის; 3) სულიერნი თხრობანი სულთა ღმრთისმოყვარეთანი; 4) ცხოვრება და მოღვაწეობა ღირსისა მამისა ჩვენისა საქმოსან ონოსიფორესი; 5) მოკლე მოთხრობა პროფირისათვის. გაბრიელ მცირეს ორიგინალური მემუარული თხზულებანი თავმოყრილია ხელნაწერ კრებულში, რომელსაც „ჯვარშემოსილი“ ეწოდება (დაცულია ბოდლის ბიბლიოთეკაში, მარჯორი უორდროპის ფონდში). მათგან მნიშვნელოვანია ჰაგიოგრაფიული ძეგლი „ონოსიფორეს ცხოვრება“, „მღვდელმთავრისა ლიტურღიისა განმარტება“, მემუარული „თხრობანი“ და სხვა. გაბრიელ მცირეს ეკუთვნის აგრეთვე ასკეტიკურ-ჰომილეტიკური კრებულები: 1892-1894 გამოცემული „გვირგვინი“, „სამოთხის ყვავილი“ (1895), „ოქროს წყარო“ (1905), „სუფევა“, „კლიტე“, „სამასეული“, „მანანა“ და სხვა. მათში თავმოყრილია ბასილი დიდის, იოანე ოქროპირის, მაქსიმე აღმსარებლის, იოანე მოსხისა და სხვა თხზულებათაგან გამოკრეფილი მასალა. ყოველი კრებულის სათაურსა და შემადგენელი თავების რაოდენობას სიმბოლური მნიშვნელობა აქვს. მოუკლებელ მოღვაწეობაში, მარხვასა და ლოცვაში მყოფი ღირსი მამა ძმებისადმი საოცარი სიყვარულითა და მსახურებითაც გამოირჩეოდა, ყველას ეხმარებოდა, უვლიდა, ამხნევებდა. ერთხელ, დიდმარხვის დღეებში, ნათლისმცემლის უდაბნოში თბილისელი მთავარდიაკონი ჩამოვიდა სამოღვაწეოდ. რამდენიმე ხანში დიაკონს ოჯახი მოენატრა, მონასტერში ვეღარ გაჩერდა და თბილისში დაბრუნება გადაწყვიტა. ღირსმა გაბრიელმა გამოაცილა, მაგრამ გზაში ლეკები დახვდნენ და გაბრიელი მოკლეს. ძმებმა ნეტარი მამის წმნიდა ცხედარი მონასტერში გადმოასვენეს და იქვე დაფლეს. ქართველი წმინდანები მიქაძე გ., ქართული საბჭოთა ენციკლოპედია, ტ. 2, თბ., 1977. — გვ. 608. „წმიდანთა ცხოვრება“, ტომი I, თბილისი, 2001 წ.
მარინა მდივანი

მარინა ვიქტორის ასული გოგლიძე–მდივანი – ქართველი ვირტუოზი პიანისტი. დაიბადა 1936 წლის 6 ოქტომბერს ქალაქ თბილისში გამოჩენილი ქართველი მოჭადრაკის ვიქტორ გოგლიძის ოჯახში. 1954 წელს ოქროს მედალზე დაამთავრა საშუალო სკოლა, ხოლო 1955 წელს მუსიკალური ათწლედი ცნობილი პედაგოგის ევგენია ჩერნავსკაიას კლასი. 1955 წლიდან 1961 წლამდე იგი სწავლობდა მოსკოვის კონსერვატორიაში და მოსკოვის კონსერვატორიის ასპირანტურაში იაკობ მილშტაინის და ემილ გილელსის ხელმძღვანელობით. 1961 წელს პარიზში ჟაკ ტიბოსა და მარგარეტ ლონგის საერთაშორისო კონკურსში მიიღო მონაწილეობა და დაიმსახურა „გრან პრი“. 1963 წლის 27 ნოემბერს შედგა მარინა გოგლიძის დებიუტი ქალაქ ნიუ–იორკში ცნობილი „კარნეგი ჰოლის“ დარბაზში. მრავალი წლის განმავლობაში ქალბატონი მარინა გოგლიძე გამოდიოდა მსოფლიოს სხვადასხვა ქვეყნებში (აშშ, საფრანგეთი, კანადა, გერმანია, ჩეხოსლოვაკეი,ფინეთი, თურქეთი, მაროკო, ჩილე, პერუ, მექსიკა, იამაიკა, უნგრეთი და ა.შ.) მარინა გოგლიძის რეპერტუარშია ბახის, ჰაიდნის, მოცარტის, შოპენის, ბეთჰოვენის, ბრამსის, ლისტის, შუმანის, რახმანინოვის, მუსორგსკის, ჩაიკოვსკის, ჰინდემიტის, შნიტკეს, თაქთაქიშვილის, კეფალიდის, გუბაიდულინას და ბევრი სხვა კომპოზიტორების ნაწარმოებები. 1986 წლის 26 იანვარს მოსკოვის კონსერვატორიის დიდ დარბაზში მარინა გოგლიძემ დაუკრა სერგეი პროკოფიევის ხუთივე საფორტეპიანო კონცერტი. ეს იყო დიდი მოვლენა მოსკოვის მუსიკალურ ცხოვრებაში. სათანადოდ არის შეფასებული მარინა გოგლიძე–მდივანის ხანგრძლივი სამუსიკო მოღვაწეობა. 1976 წელს მას მიენიჭა საქართველოს სსრ სახალხო არტისტი წოდება. ამჟამად მარინა გოგლიძე–მდივანი მოღვაწეობს მონრეალში “McGill” უნივერსიტეტში პროფესორის თანამდებობაზე. 1976 — საქართველოს სახალხო არტისტი 1962 წელი - ჩაიკოვსკის პირველი კონცერტი – ორკესტრი Colonn, დირიჟორი პოლ დერვო. 1963 წელი - პროკოფიევის კონცერტი N3, დირიჟორი გენადი როჟდესტვენსკი. 1968 წელი - ოთარ თაქთაქიშვილის პირველი კონცერტი, დირიჟორი ავტორი საქართველოს საბჭოთა ენციკლოპედია. 1975–1987 MARINA MDIVANI IN PIANO RECITAL; Soviet Performer is Heard in Local Debut at Carnegie New-York Times, November, 28 1963 select.nytimes.com Magazine «Disques» N127 Fevrier 1962 Eric McLean. A powerful recital by Marina Mdivani (the Montreal Srar, Feb 18 1967) Katherina Sayer. Soviet pianist graces MAC (the «Hamilton Spectator» 1993). W. Reiche. Rough applause to the Soviet pianist. Sachsische Zeitung. 1968 ოფიციალური საიტი დაარქივებული 2011-07-21 საიტზე Wayback Machine. (ინგლისურ, ქართულ და რუსულ ენებზე) მარინა მდივანი — საქართველოს ბიოგრაფიული ლექსიკონი ბეთჰოვენი — კონცერტი N2 ფინალური ნაწილი, დირიჟორი იური სმირნოვი ↑ საქართველოს სსრ-ის უმაღლესი საბჭოს უწყებები. 1976. №6. გვ. 328.
უილიამ ჰოუი

სერ უილიამ ჰოუი (ინგლ. William Howe; დ. 10 აგვისტო, 1729 — გ. 12 ივლისი, 1814) — ინგლისელი გენერალი, ბრიტანეთის არმიის მთავარსარდალი ამერიკის რევოლუციის დროს. იგი რაინდად აკურთხეს 1774 წელს. უილიამი დაიბადა ინგლისში, ოჯახში იყო მესამე შვილი, მშობლები იყვნენ ემანუელ ჰოუი და მერი-სოფია ჰოუი, მეფე ჯორჯ I-ის ნახევარდა. სამეფო ოჯათან ასეთი ახლო კავშირი რა თქმა უნდა დაეხმარა ძმებს თავიანთი კარიერის განვითარებაში, თუმცა ისინი ისედაც ნიჭიერი ოფიცრები იყვნენ. 1780 წლის 20 მაისს იგი გადადგა დაკავებული თანამდებობიდან და დაბრუნდა სამშობლოში. ენციკლოპედია „ბრიტანიკა“ ↑ 1.0 1.1 Showalter D. E. Encyclopædia Britannica <a href="https://wikidata.org/wiki/Track:Q5375741"></a> ↑ 2.0 2.1 SNAC — 2010. <a href="https://wikidata.org/wiki/Track:Q29861311"></a> ↑ 3.0 3.1 Lundy D. R. The Peerage <a href="https://wikidata.org/wiki/Track:Q67129259"></a><a href="https://wikidata.org/wiki/Track:Q21401824"></a> ↑ 4.0 4.1 Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a> ↑ 5.0 5.1 5.2 5.3 5.4 Kindred Britain <a href="https://wikidata.org/wiki/Track:Q75653886"></a> ↑ The History of Parliament <a href="https://wikidata.org/wiki/Track:Q7739799"></a>
დევალვაცია

დევალვაცია (ლათ. de — შემცირება; ლათ. valeo — ღირებულება, მნიშვენლობის ქონა) — ოქროს რაოდენობის წილის შემცირება ფულად ერთეულზე ოქროს სტანდარტის პირობებში. თანამედროვე პირობებში ტერმინი გამოიყენება ეროვნული ვალუტის კურსის ოფიციალური შემცირებისთვის მყარ ვალუტებთან მიმართებაში ფიქსირებული ვალუტის კურსის სისტემაში, სავალუტო ხელისუფლების დადგენილებით. "The Economist"-ის ეკონომიკური სიტყვების განმარტებითი ლექსიკონი ↑ Киреев А. П. Изменение стоимости иностранной валюты // [https://web.archive.org/web/20170302175847/http://sbiblio.com/biblio/archive/kireev_2/01.aspx დაარქივებული 2017-03-02 საიტზე Wayback Machine. Международная экономика] დაარქივებული 2017-03-02 საიტზე Wayback Machine. . — М., 2001. — Т. 2.
საბარათიანო

საბარათიანო — სათავადო ფეოდალურ საქართველოში. საბარათიანო საბოლოოდ ჩამოყალიბდა XV საუკუნეში ქვემო ქართლის ტერიტორიაზე. მის ფუძემდებლად მიიჩნევენ ბარათა ქაჩიბაიძეს, რომელიც XVI საუკუნის I ნახევარში ცხოვრობდა და ალექსანდრე I-ის მოლარე იყო. საბარათიანო მოიცავდა ტერიტორიას გაჩიანიდან გარდაბნის საერისთავოდან თბილისის სამხრეთით ლორე-ფარავნამდე. რეზიდენცია იყო სამშვილდეში. საბარათიანოს სახლის წევრები ამ ტერიტორიის სხვადასხვა კუთხეში ისხდნენ და თავიანთი საუფლისწულოები ჰქონდათ. ბარათაანთ სახლის გაყრის შემდეგ ეს საუფლისწულოები დამოუკიდებელ სათავადოებად იქცნენ. ასე ჩამოყალიბდა საგოსტაშაბიშვილო, საგერმანოზიშვილო, საზურაბიშვილო, საქავთარიშვილო, საიარალიშვილო, საიოთამიშვილო, საბარათაშვილო, საყაფლანიშვილო და სხვა. ამათ შორის ბრძოლაში გაიმარჯვეს ყაფლანის შვილებმა, რომლებმაც XVII საუკუნეში სომხით-საბარათიანოში წამყვანი მდგომარეობა დაიკავეს. საბარათიანო თანდათან დაკნინდა. XVIII საუკუნეში მთლიანად დაიშალა. გვრიტიშვილი დ., ფეოდალური საქართველოს სოციალური ურთიერთობის ისტორიიდან (ქართლის სათავადოები), თბ., 1955; ქართული საბჭოთა ენციკლოპედია, ტ. 8, თბ., 1984. — გვ. 546.
Grand Theft Auto: London, 1969

Grand Theft Auto: London, 1969 — Grand Theft Auto-ს გაფართოების პირველი პაკეტი. ერთდროულად ორი პაკეტი გამოიცა 1999 წელს - ესენია Grand Theft Auto: London, 1969 და Grand Theft Auto: London, 1961. ორივე მათგანი მოითხოვდა Grand Theft Auto-ის ორიგინალურ ასლს. თამაშის მოქმედება მიმდინარეობს 1960-იანი წლების ლონდონში. ოფიციალური საიტი
Grand Theft Auto 2

Grand Theft Auto 2 (აგრეთვე ცნობილი როგორც GTA2) — Grand Theft Auto-ს სერიის ვიდეო თამაში, რომელიც მსოფლიოს მასშტაბით გამოიცა 1999 წლის 22 ოქტომბერს, DMA Design-ის მიერ (დღეს - Rockstar North). თამაში თავდაპირველად შექმნილი იყო Windows-ის და Playstation-ის კონსოლებისთვის. შემდეგ კი შეიქმნა Dreamcast-ისა და Game Boy Color-ისთვისაც. ოფიციალური საიტი Grand Theft Auto 2 საიტზე Grand Theft Wiki
Grand Theft Auto III

Grand Theft Auto III (აგრეთვე ცნობილი როგორც GTA III) — მოქმედებითი-სათავგადასავლო ჟანრის კომპიუტერული ვიდეო თამაში, რომელიც შექმნა DMA Design-მა (დღეს - Rockstar North) და Rockstar Games-მა. იგი არის GTA-ს სერიის პირველი 3D თამაში. გამოიცა 2001 წლის ოქტომბერს PlayStation 2-ისთვის, ხოლო 2003 წლის ნოემბერს Xbox-ისთვის. ოფიციალური საიტი Grand Theft Auto III საიტზე Wayback Machine (არქივირებულია 2 იანვარი 2006) Grand Theft Auto III Grand Theft Wiki-ზე
კიოტოს ოქმი

კიოტოს ოქმი ან კიოტოს პროტოკოლი — გაერთიანებული ერების ორგანიზაციის კლიმატის ცვლილების ჩარჩო–კონვენციის (UNFCCC) ფარგლებში დადებულ დამატებით საერთაშორისო შეთანხმება. კონვენციისგან განსხვავებით კიოტოს ოქმი ქვეყნებისთვის სათბურის აირების ატმოსფეროში გაფრქვევის კონკრეტულ (თითოეული ქვეყნისთვის განსხვავებულ) ზღვრებს (ლიმიტებს, ქვოტებს) ადგენს. ქვეყნებს ეძლევათ უფლება გაფრქვევათა შემცირების ნაწილი სხვა ქვეყნის ტერიტორიაზე შეასრულონ, ანუ, ფაქტობრივად ქვოტებით ივაჭრონ. ოქმის მიზანია ატმოსფეროში სათბურის აირების კონცენტრაციის დასტაბილება ისეთ დონეზე, რომელიც დედამიწის კლიმატისთვის საშიში არ იქნება. კლიმატის ცვლილების სამთავრობათშორისო ჯგუფის ვარაუდით საშუალო გლობარული ტემპერატურის ზრდა 1990-2100 წლებში 1.4 °C (2.5 °F) - 5.8 °C (10.4 °F) იქნება. ზოგიერთ მკვლევარს მიაჩნია, რომ კიოტოს ოქმის სრულიად შესრულების შემთხვევაშიც კი არ არის გარანტია, რომ ტემპერატურის ზრდის ტემპი მნიშვნელოვნად შენელდება. ამის გამო მრავალი კრიტიკოსი და მწვანეთა მოძრაობის ლიდერი ეჭვქვეშ აყენებს ოქმის მნიშვნელობას, თუკი მას გამონაბოლქვების უფრო მნიშვნელოვანი შემდგომი შემცირება არ მოჰყვა თან. ოქმის მომხრეები აღნიშნავენ, რომ ეს მხოლოდ პირველი ნაბიჯია და რომ UNFCCC-ის მოთხოვნების გადახედვა მომავალშიც მოხდება, როცა ამ შეთანხმების პირველი შედეგები უკვე სახეზე იქნება. სავარაუდოდ კონვენციის ახალი ოქმი 2010 წლისთვის შემუშავდება. ვიკისაწყობში არის გვერდი თემაზე: კიოტოს ოქმი Full text of the Kyoto Protocol (HTML version), (PDF version) (Alternate HTML version) დაარქივებული 2009-07-02 საიტზე Wayback Machine. Kyoto Protocol to the United Nations Framework Convention on Climate Change at Law-Ref.org დაარქივებული 2005-10-29 საიტზე Wayback Machine. – fully indexed and crosslinked with other documents List of countries who have ratified, accepted, approved, or accessed the Kyoto Protocol The layman's guide to the Kyoto Protocol http://www.allvoices.com/contributed-news/10838032-whether-ukraine-is-punished-for-discredit-of-idea-of-the-kyoto-protocol 2008 Cap and trade Bill in the U.S. Senate დაარქივებული 2009-08-13 საიტზე Wayback Machine. The case against carbon trading by The Rising Tide Environmentalist Group დაარქივებული 2009-06-04 საიტზე Wayback Machine. Text of the Protocol დაარქივებული 2011-12-13 საიტზე Wayback Machine. at the Center for a World in Balance Kyoto: On Target? – Google Docs 2010 Climate Talks in Jeopardy as Industrialized Nations Threaten Kyoto Protocol – video report by Democracy Now!
Rockstar Lincoln

Rockstar Lincoln (ოფიციალურად Tarantula Studios) — ინგლისური ვიდეო თამაშების შემქმნელი კომპანია, რომელსაც ფლობს Rockstar Games. [http://www.rockstarlincoln.com/ Rockstar Lincoln-ის ვებსაიტი Official Rockstar Games-ის ვებსაიტი
საბა სვინგელოზი

საბა სვინგელოზი — XII საუკუნის ქართველი ჰიმნოგრაფი. კარის (ყარსის) ეპისკოპოსი; არის ცნობები, რომ არსენ ბულმაისიმისძის თანამედროვე იყო. მას მიაწერენ დავით აღმაშენებლის „ცხოვრებას“ და ბერძნულიდან ძლისპირთა კრებულის გადმოღებას. ჩვენამდე მოღწეულია საბა სვინგელოზის „გალობანი ქრისტეს განგებულებისა და განკაცებისანი“, რომლის აკროსტიქიდანაც ჩანს, რომ ეს გალობა დაწერილია ვარდან აბუსერისძის თხოვნით. ჯღამაია ლ., ქართული საბჭოთა ენციკლოპედია, ტ. 8, თბ., 1984. — გვ. 546. კეკელიძე კ., ქართული ლიტერატურის ისტორია, ტ. 1, თბ., 1960. საბა სვინგელოზი - გალობანი ქრისტეს განგებულებისა და განკაცებისანი